Συζήτηση:Γιώργος Νταλάρας/Αρχείο

message: Από τις 3 Φεβρουαρίου το άρθρο έχει επεκταθεί από τα μέλη του Dalaras Internet Community και έχει εμπλουτιστεί με πληροφορίες που συνέλλεξαν οι ίδιοι. Παραχωρήθηκε στην wikipedia με έγκριση των μελών της κοινότητας. --Dalaras.com

message: Δεν νομίζω ότι τον εμπόδισε ποτέ η Χούντα. Στο κανάλι της ΥΕΝΕΔ έβγαινε σχεδόν κάθε Κυριακή με στολή πεζικάριου υπηρετώντας ην θητεία του στο 7οΕΓ στην Αθήνα. Και ντράγκα ντρούγκα, ντράγκα ντρούγκα μ΄ εκείνη την Τουρκοπούλα αγκαλιά (στο νάτανε το 21) μέχρι που έγινε διπλωματικό θέμα (διάβημα) και η Τουρκοπούλα βαφτίστηκε ομορφούλα! Στη μεταπολίτευση άρχισε να τραγουδά για κάποιες Χώρες που ούτε καν οι κάτοικοί τους ξέρανε που είναι η Ελλάδα. Μετά από μια 10ετία πήρε χαμπάρι τα δεινά της Κύπρου! Μέχρι που έκανε αυτές τις περιβόητες συναυλίες, ντε και καλά για την Κύπρο, που κατά καταγγελία του γνωστού Πανούση....δεν έφθασε ποτέ ούτε μια δραχμή στο νησί! Με συνέπεια να εξαναγκασθεί ο δεύτερος να τον ονομάζει κατόπιν δικαστικής  απαγόρευσης "ακατανόμαστο"! Ποιές από αυτές τις αλήθειες άραγε μπορούν να συμπεριληφθούν στο άρθρο;  ή για την στάση του απέναντι στον πατέρα του όπως δημοσιεύθηκε σχετικά έστω και παρατραβηγμένα;--Templar52 23:25, 11 Φεβρουαρίου 2007 (UTC)
Templar52, 
Όσον αφορά την Τουρκοπούλα που βαφτίστηκε ομορφούλα μπορώ να το αναφέρω εφόσον είναι γεγονός.
Το όσα λες για την Κύπρο όμως νομίζω οτι εφόσον δεν μπορείς να αποδείξεις οτι όντως «τα έπαιρνε» και εφόσον είναι φήμες (κατ' επέκταση ενάντια στην πολιτική μιας εγκυκλοπαίδειας και της wikipedia) είναι προτιμότερο να μην αναφερθούν. Εξάλλου, αν διαβάσεις στις διακρίσεις, θα διαπιστώσεις τουλάχιστον 20 τιμές που του έχουν γίνει από τους Κύπριους. Αν κάποιος θα μας πει οτι πήρε ή δεν πήρε τα χρήματα των συναυλιών αυτοί είναι οι άμεσα εμπλεκόμενοι και είναι οι Κύπριοι. Εξάλλου στα δικαστήρια με τον Πανούση αποδείχτηκε οτι όντως τα χρήματα πήγαν όλα για τον σκοπό που ήταν να πάνε. Και δεν έγινε μία δίκη. Έγιναν πολλές επαναλήψεις και εφέσεις και σε όλες δικαιώθηκε ο Γ.Νταλάρας. Οπότε είναι άδικο να συνεχίσουμε να διαιωνίζουμε μία φήμη μέσα από την εγκυκλοπαίδεια, μία φήμη η οποία έχει αποδειχτεί εσφαλμένη. Εκτός αν θέλεις να γράψω για τις δίκες που τελικά τον αθώωσαν. 
Τέλος, όσον αφορά για τον πατέρα του, αν γνωρίζεις κάποια στοιχεία που δεν γνωρίζω εγώ, θα ήταν χαρά μου να τα προσθέσεις (με παραπομπές στην αντίστοιχη βιβλιογραφία). Εγώ το μόνο που ξέρω είναι οτι επειδή ο πατέρας του ήταν συνεχώς απών, ο Γ.Νταλάρας ήταν νευριασμένος με την στάση του αυτή.. και λογικό είναι. Παρόλα αυτά, έχω στην κατοχή μου και μία ηχογράφηση που τραγουδάνε μαζί και όλα είναι μια χαρά μεταξύ τους. Η θλίψη του για τον χαμό του πατέρα του, φαίνεται εξάλλου και από την διακοπή που έκανε στην δισκογραφία του και στις εμφανίσεις του το 1977. Το αναφέρω αυτό. -Maestros 11 Φεβρουαρίου.
replies: text: Για τα διαλαμβανόμενα για την Κύπρο είναι δημόσιες αναφορές του Πανούση και σε παραστάσεις του αλλά και από Σαββατοκυριακάτιες εκπομπές στο Σκάι σε λογοπαίγνιο με τα "ακραία καιρικά φαινόμενα ή διαφαινόμενα". Για το θέμα του πατέρα του ανέφεραν οι γνωστές εφημερίδες καλλιτεχνικού κους-κους που μόνο όργια ανακαλύπτουν και που και εγώ βεβαίως τα έβλεπα παρατραβηγμένα χωρίς να μπορέσω να καταλάβω τα κίνητρα μιας τέτοιας έρευνας. Και στις δύο αυτές περιπτώσεις δεν παρακολούθησα την εξέλιξή τους λόγω του πολύ χαμηλού επιπέδου τους. Αυτά όμως σημειώνω ως τελείως διάφορα της καλλιτεχνικής του αξίας.--Templar52 00:14, 12 Φεβρουαρίου 2007 (UTC)
Ανέφερα την ιστορία του "Να τανε το 21", αλλά και για την δικαστική διαμάχη του Γ.Νταλάρα με τον Τ.Πανούση. -Maestros 12/2/2006 3:33
Προς Αρχίδαμο: Το "inuse" δεν το είδα, γιατί είχα ξεκινήσει να επεξεργάζομαι το άρθρο πριν ξεκινήσεις εσύ. Το είδα αφού τέλειωσα με τις δικές μου αλλαγές. Sorry για το μπλέξιμο. -Maestros 12/2/2007 4:16

text: Δεν υπάρχει πρόβλημα, απλά αν έβαλες κάτι στα τρίβια εν τω μεταξύ το ξαναέβγαλα (έκανα paste το κείμενο πάλι), οπότε ξαναβάλτο. Το ρεφρέν το λέμε στα Ελληνικά, δεν υπάρχει λόγος να το γράφουμε στα ξένα.--Αρχίδαμοςμίλα μου 14:13, 12 Φεβρουαρίου 2007 (UTC)
thread_title: Για το άρθρο

message: :Πάντως φίλε Maestros αυτό δεν είναι ...ένα άρθρο! "Εδώ είναι ένας έρωτας μεγάλος", που λέει και το τραγούδι, και για να μη λέμε πράγματα μικρά..., θα πρέπει να το παραδεχθείς πως αν δεν είσαι ο ίδιος ο Νταλάρας τουλάχιστον είσαι "νταλαρότερος" από εκείνον!¨Ειλικρινά όμως μπράβο στο μεράκι σου γιατί για μεράκι πρόκειται!--Templar52 21:02, 13 Μαρτίου 2007 (UTC)
Templar52, σε ευχαριστώ για τα καλά σου λόγια. Δεν είμαι ο ίδιος ο Νταλάρας όμως :) Στο λέω με βεβαιότητα! Και για του λόγου του αληθές, ο Νταλάρας αυτή τη στιγμή είναι σε ένα μαγαζί στην Πλάκα όπου γίνεται η απονομή χρυσού δίσκου για το «Σπάει το ρόδι» (με δεκάδες μάρτυρες να το επαληθεύουν), ενώ εγώ αυτή τη στιγμή, προφανώς δεν είμαι εκεί…:)
Λοιπόν, Οι πληροφορίες αυτές είναι αποτέλεσμα μελέτης της πορείας του από άρθρα και συνεντεύξεις από την αρχή της καριέρας του. Για την συλλογή αυτών των πληροφοριών βοήθησαν ουσιαστικά πολλοί άνθρωποι. Το άρθρο αυτό το ξεκίνησα αρχικά γιατί δεν μπορούσα να βλέπω την αθλιότητα και την παραπληροφόρηση που υπήρχε στο άρθρο πριν το αναλάβω. Τελικά αποδείχτηκε οτι έγινε καλή δουλειά. Υπάρχει μία σκέψη (μεταξύ των ανθρώπων που βοήθησαν στην συλλογή των στοιχείων) να αφήσουμε στην wikipedia μία περίληψη αυτού του άρθρου και να μεταφέρουμε αυτό το αναλυτικό άρθρο σε δικό μας site (το www.dalaras.com). Είναι μία σκέψη. Πάντως το άρθρο το τελείωσα. Μπορώ βέβαια να γράψω εκατοντάδες ακόμα πράγματα, αλλά ξεφεύγουμε πλέον από την έννοια του άρθρου. Οπότε, νομίζω οτι έτσι όπως είναι τώρα είναι πλήρες για κάποιον που θέλει μία πληροφόρηση σωστή με καταγραφή των γεγονότων όπως έγιναν και με παραπομπές οι οποίες επαληθεύουν τα γραφόμενα. Κυριολεκτικά κάθε πρόταση που αναγράφω έχει επαληθευτεί από εφημερίδες και περιοδικά του χώρου. Ακόμα και το πιο ασήμαντο. Τέλος πάντων, και πάλι σε ευχαριστώ που αναγνωρίζεις το "μεράκι" και την δουλειά που έκανα. --Maestros 22:23, 13 Μαρτίου 2007 (UTC)
Εγώ απλά να ενημερώσω ότι οι gfdl συνεισφορές δεν αποσύρονται, κι έτσι το άρθρο θα μείνει και στη Βικιπαίδεια. -   Badseed  απάντηση 22:40, 13 Μαρτίου 2007 (UTC)
Ο χρήστης Αρχίδαμος στις 12:52, 13 Φεβρουαρίου 2007 (UTC) στην σελίδα χρήστη μου, με πληροφορεί ότι: "Δικό σου είναι το κείμενο, δικά σου τα πνευματικά δικαιώματα, ό,τι θέλεις το κάνεις." Και πραγματικά έτσι είναι. Εφόσον εγώ είμαι ο συγγραφέας, αν αποφασίσω οτι θέλω να το αλλάξω ή ακόμα και να το αποσύρω νομίζω οτι δεν με περιορίζει κανένας. Εξάλλου δεν είπα οτι θα το αποσύρω. Είπα οτι υπάρχει ενδεχόμενο, να αφαιρέσω κάποιες λεπτομέρειες, έτσι ώστε να μείνει το άρθρο (η δομή του αλλά και αυτά που θύγει) αλλά στην ουσία θα μείνει κάποια περίληψή του. Βέβαια τώρα μιλάμε υποθετικά, γιατί δεν όπως είπα, είναι απλά μία σκέψη. --Maestros 23:04, 13 Μαρτίου 2007 (UTC)
OK, απλά για να γίνει κουβέντα, να πω ότι οι συνεισφορές δεν αποσύρονται. Αν κάποιος θελήσει το δικό του κείμενο να το δημοσιεύσει και αλλού, είναι ελεύθερος να το κάνει, αρκεί να είναι η δική του έκδοση χωρίς συνεισφορές άλλων χρηστών, διαφορετικά θα πρέπει είτε να το δώσει με GFDL είτε με τη συγκατάθεση και των άλλων χρηστών να δημοσιευτεί κι αλλού σαν μη gFDL. Παρόλα αυτά το gfdl κείμενο παραμένει στη Βικιπαίδεια σαν τέτοιο. Η άδεια που δίνει ο καθένας από εμάς για να χρησιμοποιηθούν τα κείμενά μας ελεύθερα από τον καθένα είναι αμετάκλητη -   Badseed  απάντηση 23:35, 13 Μαρτίου 2007 (UTC)
Τους τελευταίους 2 μήνες κανένας άλλος δεν έχει συνεισφέρει στο άρθρο εκτός από εμένα. Οπότε το άρθρο μέχρι και το τελευταίο "και" είναι δημιούργημα μου. Αν σου πω εγώ τώρα, οτι, ότι έγραψα είναι ασυνάρτητα πράγματα και καμία σχέση δεν έχουν με την πραγματικότητα. Εσύ προφανώς δεν είσαι σε θέση να επαληθεύσεις τις δεκάδες λεπτομέρειες που έχω γράψει. Οπότε, ρωτάω... Πως μπορείς να εμπιστευτείς τα γραπτά μου, που δεν με ξέρεις και δεν γνωρίζεις οτι σκοπός μου ήταν να σαμποτάρω το άρθρο? Προφανώς δεν μπορείς. Και ας πούμε οτι τώρα όμως αποφάσισα να μην συνεχίσω αυτό το σαμποτάζ και αποφάσισα να αφαιρέσω τις ανακρίβειες που είχα γράψει, με αποτέλεσμα το άρθρο να μικρύνει. Τι γίνετε σε αυτή την περίπτωση? Δεν θα μου επιτραπεί να αφαιρέσω τις ανακρίβειες που έγραψα (τις οποίες εσείς προφανώς δεν είστε σε θέση να εξακριβώσετε) ? --Maestros 23:54, 13 Μαρτίου 2007 (UTC)
Δεν είναι ακριβώς έτσι Maestro· έχουν κι άλλοι χρήστες συνεισφορά, είτε μικρή είτε πιο μεγάλη. Στη Βικιπαίδεια κανένας δεν μπορεί να πει ότι το άρθρο μέχρι το τελευταίο "και" είναι δικό του. Τα άρθα μας δεν μας ανήκουν, είναι παραχωρημένα (μέχρι το τελευταίο "και") για ελεύθερη χρήση με τους όρους της ανάλογης άδειας. Τώρα προκειμένου για αφαίρεση περιεχομένου, αυτή σε κάθε περίπτωση θα πρέπει να δικαιολογείται, ακόμα κι από αυτόν που το πρόσθεσε· αν είναι να χαώσουμε κατ' αυτό τον τρόπο την κουβέντα, μπορεί εγώ να υποστηρίξω ότι η αφαίρεση του κειμένου είναι η ανακρίβεια και όχι οι πληροφορίες που υπήρχαν πριν. Κι επίσης, δεν νομίζω ότι δεν υπάρχει τρόπος να μην ελεγχθεί το περιεχόμενο που προστέθηκε. Όλο και κάποια άκρη βρίσκεται.   Badseed  απάντηση 00:33, 14 Μαρτίου 2007 (UTC)
replies: text: [Μετά από σύγκρουση] Ψέμα, στη διαμάχη με τον Πανούση τουλάχιστον ένα «και» είναι δικό μου και όσα γράφονται ισχύουν μέσες άκρες:-) Το αν θα αφαιρέσεις λεπτομέρειες ή όχι δεν είναι θέμα πνευματικών δικαιωμάτων, το πότε έκανε ο Νταλάρας ποιον δίσκο και πού εμφανίστηκε δεν προστατεύονται από την πνευματική ιδιοκτησία γιατί είναι γεγονότα. Δεν τα δημιούργησες (θέλω να ελπίζω), κάπου τα βρήκες γραμμένα. Αυτό που δημιούργησες είναι το σύνολο άρθρο με αρχή μέση και τέλος. Δεδομένου ότι το μεγαλύτερο μέρος του αποτελείται από γεγονότα, ο κόπος σου να τα συλλέξεις και να τα καταγράψεις είναι αξιέπαινος και εκτιμάται ιδιαιτέρως, αλλά προστασία ιδιαίτερη δεν απολαμβάνει: με κάποιες επαναδιατυπώσεις μπορεί ένα κείμενο με το ίδιο ή παραπλήσιο περιεχόμενο να δημοσιευτεί από άλλον και χωρίς gfdl. Όσο για τυχόν ανακρίβειες, η ΒΠ είναι ανοιχτό project και αυτός ο κίνδυνος υπάρχει πάντα. Γι' αυτό υπάρχει και η σχετική αποποίηση ευθυνών use WP at your own risk. Συνήθως αργά ή γρήγορα βρίσκεται κάποιος χρήστης ή αναγνώστης που τις επισημαίνει. Τώρα κι αν ένας δίσκος δεν έγινε στ' αλήθεια πλατινένιος ή αν δεν τραγούδαγε στην Πλάκα αλλά στου Ψυρρή προσωπικά δεν το θεωρώ και καμιά τραγωδία. Οι αναγνώστες με λίγη βικιπαιδική εμπειρία είναι σε θέση να βρουν γρήγορα ποιος έγραψε τι από το ιστορικό και, όσο λιγότερα τα άρθρα που ο συγκεκριμένος χρήστης έχει συνεισφέρει, κατά κανόνα τόσο πιο δύσπιστοι θα (έπρεπε να) είναι (φυσικά πάντα με εξαιρέσεις). Επίσης σε διασημότητες παίζει καμιά φορά να παρακολουθούνε κι οι ίδιοι (ή υπάλληλοί τους) τα άρθρα που τους αφορούν και να παρεμβαίνουν σε περιπτώσεις ανακριβειών. Αυτά πάντα υποθετικά τα λέμε, επειδή έθεσες κάποια θεωρητικά ερωτήματα--Αρχίδαμοςμίλα μου 00:36, 14 Μαρτίου 2007 (UTC)
Το άρθρο όπως είναι τώρα δεν περιέχει ούτε μία πρόταση κοινή σε σχέση με το πως ήταν πριν. Υπάρχει το ιστορικό για να το διαπιστώσεις και μόνος σου. Επιμένω, οτι μέχρι και το τελευταίο "και" είναι δικό μου (εκτός από μία-δύο προτάσεις που διόρθωσε ένας χρήστης πριν από κανά μήνα σχετικά με τον Πανούση). Οπότε, για να καταλήξουμε. Αν τελικά αποφασίσω οτι το άρθρο που έγραψα δεν θέλω να είναι σε αυτή την έκταση στην wikipedia, εγώ θα αφαιρώ αυτά που νομίζω και (εφόσον, όλο και κάποια άκρη βρίσκεται) θα περιμένω κάποιον να επιβεβαιώσει την ορθότητα του για να την ξαναβάλουμε την πρόταση πίσω στο κείμενο. Όσο δεν θα υπάρχει επιβεβαίωση από έγκυρη πηγή, η πληροφορία μπορεί να παραμείνει υπο αμφισβήτηση και να μην αποτελεί μέρος του άρθρου. Κάνω κάτι λάθος? --Maestros 00:41, 14 Μαρτίου 2007 (UTC)
Ξαναλέω ότι το bottom line είναι ότι συνεισφορές που γίνονται με την gfdl δεν αποσύρονται. Από τη στιγμή που τα ανεβάζουμε εδώ, τα άρθρα δεν είναι "δικά μας". -   Badseed  απάντηση 01:03, 14 Μαρτίου 2007 (UTC)
Προς φίλο μερακλή Μαέστρο: Αυτό που θέλει να πει ο Badseed και επιμένει είναι ότι το άρθρο "σου" είναι δικό σου, τόσο όσο και οποιοδήποτε άλλο άρθρο της Βικιπαίδειας. Παράδειγμα 1: Δηλαδή αν επιλέξεις να διαγράψεις κάτι που θεωρείς λεπτομέρεια (π.χ. όλα τα μαγαζιά που τραγούδησε ο Νταλάρας), μπορεί να εμφανιστεί λ.χ. ο Αρχίδαμος (που τα θεωρεί 100% απαραίτητα) και να τα επαναφέρει (είτε άμεσα είτε μετά από 2 χρόνια που εσύ έχεις εξαφανιστεί). Παράδειγμα 2: Γράφεις για πλάκα την ανακρίβεια ότι "Ο κ.Νταλάρας εκτιμά απεριόριστα τον κ. Πανούση". Μετά το σβήνεις. Μετά εμφανίζονται 100 παλαβοί χρήστες της Βικιπαίδειας και την επαναφέρουν παρά τις διαμαρτυρίες σου ότι το έγραψες για πλάκα. Γίνεται πόλεμος επαναφορών, κανένας από τους υπόλοιπους λογικούς χρήστες δεν επεμβαίνει (το θεωρούν αστείο), εσύ σταματάς τις επαναφορές για να μην αποκλειστείς. Μένει η ανακρίβεια στο άρθρο. Αυτή είναι η Βικιπαίδεια. Ελπίζω να μη σε απογοητεύω πολύ και να μην σε αποθαρρύνουν τέτοια μικροπροβλήματα. Σε διαβεβαιώνω ότι συνήθως οι παλαβοί είναι λιγότεροι από τους λογικούς.--FocalPoint Συζήτηση 05:55, 14 Μαρτίου 2007 (UTC)
Φίλε Μαέστρο, το κείμενο αυτή την στιγμή μπορεί να φαίνεται εντελώς διαφορετικό από αυτό που ήταν πριν ξεκινήσεις να το αναπτύσσεις αλλά αυτό συμβαίνει σε όλα τα άρθρα της Βικιπαίδειας. Αν ακολουθήσει κανείς το ιστορικό φαίνεται πολύ καλά ότι το ανάπτυξες βελτιώνοντας, διορθώνοντας και επεκτείνοντας το κείμενο που προϋπήρχε εδώ. Οπότε τα πνευματικά δικαιώματα του κειμένου αυτή την στιγμή ανήκουν τόσο σε εσένα όσο και στους προηγούμενους που είχαν έστω και μια μικρή συνεισφορά. Πράγματι, αν το κείμενό σου ήταν δημιουργία από το μηδέν θα το έκανες ότι ήθελες αλλά αυτό είναι παράγωγο βασισμένο σε προϋπάρχον έργο. Με λίγα λόγια αν μεταφέρεις το άρθρο κάπου χωρίς να το διαθέτεις υπό την GFDL παραβιάζεις τα πνευματικά δικαιώματα όλων των προηγούμενων. Το ωραίο είναι ότι μπορείς να ζητήσεις να διαγράψουμε αυτά που έγραψες εσύ και να επαναφερθεί το άρθρο όπως ήταν πριν το πιάσεις στα χέρια σου  αλλά το άρθρο όπως είναι σήμερα δεν θα μπορείς ούτε εσύ να το χρησιμοποιήσεις (γιατί θα παραμένει παράγωγο του άρθρου της Βικιπαίδειας) εκτός αν το διανέμεις σύμφωνα με την GFDL. Πιστεύω ότι γίνομαι κατανοητός. — Geraki ΣΜ - 2007-03-14T 08:45Z.
Από εκεί και πέρα την μια γράφεις στην Βικιπαίδεια (θεωρούμε ότι θέλεις να βοηθήσεις στην δημιουργία εγκυκλοπαίδειας) και από την άλλη γράφεις "να αφήσουμε στην wikipedia μία περίληψη αυτού του άρθρου και να μεταφέρουμε αυτό το αναλυτικό άρθρο σε δικό μας site (το www.dalaras.com)." (δηλαδή δεν σε ενδιαφέρει η Βικιπαίδεια αλλά άλλο site). Αλλού βεβαιώνεις "κάθε πρόταση που αναγράφω έχει επαληθευτεί από εφημερίδες και περιοδικά του χώρου" και μετά σκέφτεσαι "ας πούμε οτι τώρα όμως αποφάσισα να μην συνεχίσω αυτό το σαμποτάζ και αποφάσισα να αφαιρέσω τις ανακρίβειες που είχα γράψει" (με σκοπό απλώς να τις μεταφέρεις στο dalaras.com;). Εμένα μου μοιάζει λίγο για εμπαιγμό, και καλά θα κάνεις να σκεφτείς καλά ότι πρόκειται να ζητήσεις ή να δηλώσεις. — Geraki ΣΜ - 2007-03-14T 09:07Z.
Να επισημάνω οτι ο χρήστης Αρχίδαμος στις 12:52, 13 Φεβρουαρίου 2007 (UTC) στην σελίδα χρήστη μου, με πληροφορεί ότι: "Δικό σου είναι το κείμενο, δικά σου τα πνευματικά δικαιώματα, ό,τι θέλεις το κάνεις.". Αφού τον εχω ενημερώσει οτι το κείμενο το γράφω και για τα δύο site δεν με ενημέρωσε οτι δεν θα έχω το δικαίωμα να χρησιμοποιήσω αλλού το κείμενο μου. Αντιθέτως μου είπε οτι "ότι θέλω το κάνω". Οπότε εγώ συνέχισα να προσθέτω πληροφορίες γνωρίζοντας οτι τα πνευματικά δικαιώματα μου ανήκουν. Geraki, δεν είναι εμπαιγμός. Θέλω να βοηθήσω, αλλά στην ιστορία αυτή υπάρχουν άτομα που έχουν θιχτεί. Δεν είναι ανάγκη να κοινοποιήσω την ιστορία. Εν ολίγης, πολλές πληροφορίες δημοσιεύτηκαν εδώ, χωρίς την έγκριση των αρχικών συγγραφέων. Οπότε, για πείτε μου,.. τι γίνετε σε αυτή την περίπτωση? --Maestros 09:41, 14 Μαρτίου 2007 (UTC)
Αυτό που σου είπε ο Αρχίδαμος ισχύει στην περίπτωση που έγραφες εκτός Βικιπαίδειας το άρθρο. Εδώ όμως δεν δημοσίευσες πρώτα στην Βικιπαίδεια, αλλά έχτισες πάνω στο ήδη υπάρχον άρθρο της Βικιπαίδειας (δες το ιστορικό για να το καταλάβεις, δεν διαγράφηκε το προηγούμενο άρθρο για να γράψεις εσύ, απλώς έκανες αλλαγές και προσθήκες μέρα με την ημέρα· κάθε έκδοση του άρθρου είναι τροποποίηση της προηγούμενης).  Φυσικά μπορείς να χρησιμοποιήσεις το άρθρο σε άλλο site υπό τους όρους της GFDL, δηλαδή πρέπει να βάλεις σύνδεσμο προς το ιστορικό του άρθρου. Επειδή είχα υπ'όψιν μου μόνο το e-mail στο OTRS και όχι την σελ. συζήτησής σου, τώρα καταλαβαίνω ποιο είναι το πρόβλημα. Προφανώς το πρόβλημα είναι ότι κάποιοι συνέλεξαν τις πληροφορίες και θεωρούν ότι δεν φαίνεται η συνεισφορά τους αλλά εμφανίζεσαι μόνο εσύ. 
Όπως σου είπε και ο Αρχίδαμος οι πληροφορίες δεν είναι πνευματική ιδιοκτησία αλλά η σύνθεσή τους είναι. Αν ωστόσο για λόγους ηθικής θέλεις να φαίνεται ότι δεν είναι μόνο δική σου δουλειά μόνο τους παρακάτω τρόπους βλέπω:
* Διαγραφή του άρθρου και επαναφορά του στην κατάσταση πριν τις δικές σου προσθήκες. Ξαναγράφεις το κείμενο στο dalaras.com. Αν το δημοσιεύσετε με τους όρους της GFDL μπορεί να προστεθεί εδώ, διαφορετικά απλώς το άρθρο που ήταν πριν θα συνεχίσει το δρόμο του (μπορεί να το επεκτείνει κάποιος χρησιμοποιώντας ως πηγή το κείμενο που γράψατε εκεί, χωρίς να το αντιγράψει).
* Μετονομασία του λογαριασμού σου από Maestros σε Dalaras.com, γράφεις στην σελίδα χρήστη σου ότι πρόκειται για ομαδικό λογαριασμό και ότι η συνεισφορά μέσω αυτού του λογαριασμού βασίζεται σε εργασία των χρηστών του dalaras.com. Μετά μπορείς να ανοίξεις άλλο λογαριασμό για προσωπική σου χρήση (μπορείς να ξαναπάρεις το Maestro ή οποιοδήποτε άλλο). Στο ιστορικό θα φαίνεται συνεισφορά από το dalaras.com. Στο αντίγραφο του άρθρου στο dalaras.com θα πρέπει να γράψετε ότι "το κείμενο βασίζεται σε εργασία των χρηστών του dalaras.com και της Βικιπαίδειας."
* Τρίτη λύση. Αν το πρόβλημα λύνεται με ένα κουτάκι  εδώ παραπάνω, ε, ας το βάλουμε. Στο e-mail που έστειλες σου εξήγησα ότι δεν υπήρχε λόγος να επιβεβαιώσουμε την άδεια χρήσης για κάτι που βεβαίωνες ότι έγραψες ο ίδιος και δεν υπήρχε πουθενά αλλού (το κουτάκι γράφει για προηγουμένως δημοσιευμένο υλικό). Αφού είναι τέτοιο το πρόβλημα, ας γίνει κι έτσι.
Θεωρώ καλύτερη λύση την δεύτερη. Σε περίπτωση δημοσίευσης του άρθρου κάπου αλλού εκτός Βικιπαίδειας, η σελίδα συζήτησης δεν θα ακολουθεί, αλλά το ιστορικό θα υπάρχει υποχρεωτικά. Αν είχες εξηγήσει από την αρχή και ξεκάθαρα το πρόβλημα θα ήταν καλύτερα. — Geraki ΣΜ - 2007-03-14T 10:40Z.
Ωραία. Απλά να επισημάνω οτι μετά τα λεγόμενα του Αρχίδαμου, εγώ συνέχισα να γράφω στο άρθρο wikipedia έχοντας υπόψη μου οτι το κείμενο θα μπει και στο site μας και τα πνευματικά δικαιώματα θα είναι δικά μου. Τέλος πάντων. Για να καταλήξουμε κάπου. Θα ήθελα ένα συνδυασμό των δύο τελευταίων λύσεων. Δηλαδή, θα αλλάξουμε το όνομα του λογαριασμού μου σε dalaras.com και θα προσθέσουμε μία άδεια OTRS. Εξάλλου, όπως έχω αναφέρει προηγουμένως, στην πλειοψηφία το κείμενο που έχω βάλει στο άρθρο της wikipedia υπάρχει και στο site dalaras.com. Δεν αναφέρομαι μόνο στην συλλογή στοιχείων, αλλά και σε ολόκληρα τμήματα κειμένου. Το κείμενο αυτό δεν είναι διαθέσιμο για το κοινό ακόμα (είναι μόνο για κάποια μέλη). Οπότε, συμφωνούμε? 1) Αλλαγή ονόματος λογαριασμού σε dalaras.com και 2) έκδοση άδειας OTRS. --Maestros 12:48, 14 Μαρτίου 2007 (UTC)

text: Ποια είναι τα λεγόμενα του Αρχίδαμου; Γιατί εγώ βλέπω στη σελίδα συζήτησής σου ότι από τις 13 Φεβρουαρίου σού έχω γράψει μεταξύ άλλων ότι

text: Πέραν αυτού στη ΒΠ δεν μπορείς να βάλεις ούτε κόμμα ούτε τελεία χωρίς να σου βγει κάτω από το παράθυρο επεξεργασίας το «Όλες οι συνεισφορές υπόκεινται στην Άδεια Ελεύθερης Τεκμηρίωσης GNU. Αν δεν το έχετε κάνει ήδη, διαβάστε την πολιτική συγγραφής.». Η όλη συζήτησή μας αφορούσε το πώς θα χρησιμοποιήσεις ένα δικό σου άρθρο, το οποίο δεν είχε μάλιστα προηγουμένως δημοσιευθεί σε άλλο σάιτ. Αν τώρα εσύ βαριέσαι να διαβάσεις την gfdl και την πολιτική της ΒΠ, δε σου φταίει κανένας Αρχίδαμος --Αρχίδαμοςμίλα μου 13:36, 14 Μαρτίου 2007 (UTC)
Καλά, ..για να τελειώνουμε και για να μην δώσουμε άλλη έκταση στο θέμα, συμφωνείτε με αυτά που προτείνω (έπειτα από υποδειγματικές λύσεις από τον χρήστη Geraki)? --Maestros 14:21, 14 Μαρτίου 2007 (UTC)

text: Προσωπικά καθόλου δε με ενδιαφέρει το θέμα, εσύ πρέπει να αποφασίσεις (επιτέλους) τι θέλεις. Για να στις προτείνει το Γεράκι, καλές θα είναι όλες. Απλά παρενέβην διότι είναι λίγο εκνευριστικό να προσπαθείς να εξηγήσεις καλοπροαίρετα σε κάποιον κάτι ξοδεύοντας λίγο από τον χρόνο σου και μετά να σου ρίχνει και το φταίξιμο ότι του είπες λάθος, επειδή δεν κατάλαβε ή επειδή στο μεταξύ τσακώθηκε με τους φίλους του και θέλει να τα ξαναβρεί--Αρχίδαμοςμίλα μου 14:37, 14 Μαρτίου 2007 (UTC)

text: Τα παρακάτω τα έγραψα νωρίτερα και φεύγοντας αμέσως μετά που πάτησα αποθήκευση δεν είδα την σύγκρουση επεξεργασίας:
Η απάντηση του Αρχίδαμου ήταν σωστή, η ερώτηση που του έκανες ήταν λάθος. Ρώτησες αν μπορεί να μπει σχόλιο που να αναφέρει ότι το κείμενο προέρχεται από μια άλλη ιστοσελίδα ενώ το έγραψες εσύ, δεν είχε δημοσιευτεί πουθενά αλλού, και μάλιστα στις 13 Φεβρουαρίου δεν είχε γραφτεί ούτε το μισό από όσο είναι τώρα, σωστά; Είναι φυσικό να σου απαντήσουμε ότι δεν υπάρχει κανένας λόγος να γράψουμε ότι προέρχεται από το dalaras.com. Και επίσης είναι ακριβές ότι για το κείμενο που έγραψες εσύ, τα πνευματικά δικαιώματα είναι δικά σου άσχετα αν κάποιοι άλλοι βρήκαν τις πληροφορίες, και γι'αυτό σου απάντησε και αυτός και εγώ (στο e-mail) ότι δεν υπάρχει λόγος αναφοράς του dalaras.com ως δημιουργού. Αν σου στείλω δυο τρία αρχεία π.χ. excel με σκόρπιες πληροφορίες και γράψεις εσύ ένα άρθρο, εσύ είσαι ο δικαιούχος και όχι εγώ. Αν υπήρχε λόγος διακριτικότητας (που δεν τον βλέπω) μπορούσες να το εξηγήσεις μεσω e-mail τι ακριβώς συμβαίνει, αλλά ότι είχες γράψει μέχρι τώρα αντέκρουαν το ένα με το άλλο: "το ίδιο το άρθρο είναι δανεισμένο από μία ιστοσελίδα με την έγκριση των διαχειριστών και των μελών του", "Ο συγγραφέας του άρθρου είμαι εγώ", "Το άρθρο δεν υπάρχει online ακόμα στο dalaras.com γιατί αυτή τη στιγμή το γράφω και για την wikipedia και για το dalaras.com." και όλα αυτά ενώ το άρθρο ακόμη γραφόταν. Τέλος πάντων. 
Αν δεν έχει κάποιος μια καλύτερη ιδέα θα κάνω την μετονομασία το απόγευμα. — Geraki ΣΜ - 2007-03-14T 16:02Z.
Εφόσον το θέμα διευθετήθηκε, ποιος ο λόγος να παραμείνει όλο αυτό το κατεβατό στη συζήτηση του άρθρου? Είναι αντιαισθητικό και καθόλου εποικοδομητικό. Προτείνω να το καθαρίσουμε και αν κάποιος ενδιαφέρεται για κάτι, μπορεί να δει την συζήτηση από το ιστορικό της συζήτησης. Μία άλλη λύση είναι να το βάλουμε σε ένα archive (όπως έχουν κάνει πολλοί χρήστες με τις σελίδες συζήτησής τους). Με καθαρή την σελίδα συζήτησης θα μπορούν πλέον να πραγματοποιηθούν νέες συζητήσεις σε θέματα που δεν έχουν λυθεί και μπορεί να προκύψουν. --Maestros 23:09, 14 Μαρτίου 2007 (UTC)
thread_title: Για τα πνευματικά δικαιώματα